Rohana Kudus

Ruhana Kudus atawa Roehana Koeddoes (dieja: Ruhana Kuddus) nyaéta sala sahiji pahlawan nasional ti Sumatra Kulon anu kasohor salaku wartawan awéwé mimiti di Indonésia. Dina kapasitasna salaku wartawan, Rohana Kudus ngadegkeun Sunting Melayu (Soenting Melajoe), nyaéta salah sahiji koran awéwé munggaran di Indonésia.

Kahirupan mimiti
Anjeunna lahir kalayan ngaran Siti Ruhana dina tanggal 20 Désémber 1884 di désa (nagari) Koto Gadang, Kabupatén Agam, Sumatra Kulon. Ramana Mohammad Rasjad Maharadja Soetan nyaéta jaksa kapala Karesidenan Jambi sareng engkéna di Medan. Ruhana nyaéta sadérék tiri Sutan Sjahrir, jeung misan Agus Salim.

Dina jamanna, Roehana mangrupakeun salah sahiji ti saeutik wanoja anu percaya yén diskriminasi awéwé, di antarana kasempetan pikeun nampi atikan, mangrupakeun hal anu sewenang-wenang sareng kedah dilawan. Sanajan anjeunna henteu tiasa nampi atikan formal, anjeunna diajar ku ramana, anu ngajarkeun maca sareng diajar basa.

Ngadirikeun surat kabar
Mimitina, Rohana nyerat dina koran awéwé, Poetri Hindia. Sanggeus koran éta diberedel ku pamaréntah kolonial, anjeunna nyandak inisiatif pikeun ngadegkeun koran anu dingaranan Sunting Melayu. Édisi munggaran Sunting Melayu diterbitkeun dina 10 Juli 1912.
 Rujukan 

Kategori:Nu pupus taun 1972
Kategori:Nu babar taun 1884
Kategori:Pahlawan nasional Indonésia
Kategori:Wartawan